rejauldu/bengali-wikipedia huggingface dataset:
অগ্নীশ্বর হলো একটি জনপ্রিয় বাংলা বায়োপিক চলচ্চিত্র যা পরিচালনা করেন অরবিন্দ মুখোপাধ্যায়। এই চলচ্চিত্রটি বিখ্যাত লেখক বলাইচাঁদ মুখোপাধ্যায় এর গল্প অবলম্বনে নির্মিত। এই চলচ্চিত্রটি ১৯৭৫ সালে প্রতিভা পিকচারস ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন হেমন্ত মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, মাধবী মুখোপাধ্যায়, তরুণ কুমার, সুমিত্রা মুখোপাধ্যায়।   কাহিনি  পরিশ্রমী, সুদক্ষ, দৃঢ় ব্যক্তিত্বের সদ্য ডাক্তার পাশ করা ছেলের ঘরোয়া কুসংস্কার এর প্রতি যে তীব্র প্রতিবাদ ফুটিয়ে তোলা হয়েছে ছবির প্রথম দিকে তা অসমান্য। ছবির মূল চরিত্র মানে, অগ্নীশ্বর, তার বিধবা বোনকে বিয়ে দিয়েই সমাজের অনিয়মের বিরুদ্ধে যে প্রতিবাদ করেছিলেন, তা সে বজায় রেখেছে তার কর্মজীবনে পাওয়া সকল অন্যায়ের বিরুদ্ধে। কঠোর চরিত্রের লোক বলে হৃদয়ও কঠিন তা নয়, যা ফুটে উঠেছে ইংরেজের স্ত্রী ও তার সন্তানের সারা রাত অক্লান্ত সেবা করে তাদের সুস্থ করে তুলবার মাধ্যমে। এমন সুদৃঢ় ব্যক্তিত্বের মানুষ যারা কখনো কারো প্রেমে পড়েন না! সেই তিনিও প্রেমে পড়লেন তার স্ত্রীর, তবে তার গত হওয়ার পর। সেই ভালোবাসা এতোটাই সুমধুর কঠিন ছিল যে,তার স্ত্রীর সৃতিতে তিনিও মাছ মাংস খাওয়া বাদ দেন, শুধু প্রায়শ্চিত্ব করবেন বলে। তার মা মরা ছেলের বেলায় যে তিনি নরম কোনোভাবেই ছিলেন না, তা বোঝা যায় ছেলের বিয়ের দিন ছেলে পণ নিচ্ছে বলে, বিয়ের অনুষ্ঠান ছেড়ে আসবার মাধ্যমে। একসময় তিনি ছেলের সংসার থেকে বেরিয়ে পড়েন গ্রামীণ জীবনের দিকে, আর প্রান্তিক মানুষের সেবা করে যে শান্তি ও ভালোবাসা পেয়েছেন, তাতেই তিনি বারবার জন্ম নিতে চেয়েছেন এই বাংলায়।।   শ্রেষ্ঠাংশে   উত্তম কুমার- অগ্নীশ্বর মুখোপাধ্যায়  মাধবী মুখোপাধ্যায় - অগ্নীশ্বরের স্ত্রী  অসিতবরণ মুখোপাধ্যায়- ডাঃ লতিফ  সুব্রতা চ্যাটার্জি - সুধা (অগ্নীশ্বরের বোন)  তরুণ কুমার - সর্বেশ্বর (সুধার স্বামী)  কাজল গুপ্ত - দোকানীর বউ  হরিধন মুখোপাধ্যায় - দোকানী  সুলতা চৌধুরী- পদ্মা  শম্ভু ভট্টাচার্য - ঝগরু  সুমিত্রা মুখোপাধ্যায় - সুচন্দা  দিলীপ রায় - খগেন  বিমল ব্যানার্জি  কৃষ্ণা ব্যানার্জি  তপতী ব্যানার্জি  দুর্গাদাস ব্যানার্জি  গুরুদাস ব্যানার্জি - অগ্নীশ্বরের শ্বশুর  রথীন বসু  ক্ষুদিরাম ভট্টাচার্য   বক্স অফিস  ছবিটিকে উত্তম কুমারের ক‍্যারিয়ারের অন‍্যতম শ্রেষ্ঠ ছবি হিসেবে ধরা হয় এবং তিনি তাঁর অন‍্যতম শ্রেষ্ঠ অভিনয়ের নিদর্শন রেখেছেন। ছবিটি আক্ষরিক অর্থেই সুপারহিট হয় এবং টানা ৯৮দিন চলে প্রেক্ষাগৃহে।   তথ্যসূত্র    বহিঃসংযোগ     বিষয়শ্রেণী:১৯৭৫-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:১৯৭০-এর দশকের বাংলা ভাষার চলচ্চিত্র বিষয়শ্রেণী:১৯৭৫-এর নাট্য চলচ্চিত্র বিষয়শ্রেণী:ভারতীয় উপন্যাস অবলম্বনে চলচ্চিত্র বিষয়শ্রেণী:ভারতীয় নাট্য চলচ্চিত্র
thumb|right|250px|শার্ল ওগ্যুস্তাঁ দ্য কুলোঁ-র প্রতিকৃতি শার্ল ওগ্যুস্তাঁ দ্য কুলোঁএই ফরাসি ব্যক্তিনামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে। ফরাসি নামটির ইংরেজিকৃত রূপের বাংলা প্রতিবর্ণীকরণ চার্লস অগাস্টিন ডি কুলম্ব, ইত্যাদি হতে পারে। () (জুন ১৪, ১৭৩৬- আগস্ট ২৩, ১৮০৬) একজন ফরাসি পদার্থ বিজ্ঞানী ছিলেন। ১৭৩৬ সালের জুন ১৪ তারিখে ফ্রান্সের অঙ্গুলেমে তার জন্ম। তিনি সামরিক প্রকৌশলীর পেশা বেছে নিয়েছিলেন কিন্তু শারীরিক আঘাতের কারণে তাকে তিন বছর মার্টিনিকের ফোর্ট বুরবনে কাটাতে হয়। পুনরায় কাজে যোগদান করে তিনি লা রোশেল, আইল অফ এইক্স এবং শেরবুর্গে দায়িত্ব পালন করেন।  ১৭৮১ সালে তাকে প্যারিসে স্থায়ীভাবে নিয়োগ দেয়া হয় কিন্তু ১৭৮৯ সালে ফরাসি বিপ্লবের প্রারম্ভে তিনি “এটেন্ডেন্ট অফ ওয়াটার এন্ড ফাউন্টেইন্স” এর পদ থেকে পদত্যাগ করে এবং ব্লয় এ একটি ক্ষুদ্র এস্টেটে অবসর জীবন যাপন করতে থাকেন। বিদ্রোহী সরকারের জারিকৃত ফরমান অনুযায়ী ওজন ও মাপ এর নতুন মানদন্ড তৈরির কাজে অংশগ্রহণ করার জন্য তাকে আবার প্যারিসে ডেকে পাঠান হয়। তিনি ছিলেন ন্যাশনাল ইন্সটিটিউটের প্রথম সদস্যদের একজন। ১৮০২ সালে তাকে “ইন্সপেক্টর অফ পাবলিক ইন্সট্রাকশন” হিসেবে নিয়োগ দেয়া হয়। কিন্তু ততদিনে তার স্বাস্থ্য অত্যন্ত দুর্বল হয়ে পড়েছে। চার বছর পর প্যারিসে তিনি মৃত্যুবরণ করেন।  কুলম্ব যন্ত্রকৌশল এবং তড়িৎ ও চুম্বকতার ইতিহাসে বিশেষ স্থান দখল করে আছেন। তিনি ১৭৭৯ সালে ঘর্ষন এর সূত্র সংক্রান্ত গুরুত্বপূর্ণ আবিষ্কার প্রকাশ করেন। এর বিশ বছর পর প্রকাশিত হয় সান্দ্রতা বিষয়ক স্মারক রচনা।  ১৭৮৫ সালে পরকাশিত হয় তার গবেষণাপত্র “ধাতুর উপর বিকৃতি বলের প্রয়োগ ও স্থিতিস্থাপকতা সংক্রান্ত পরীক্ষা ও তত্ব” (Recherches théoriques et expérimentales sur la force de torsion et sur l'élasticité des fils de metal)। এই রচনায় তিনি “টরসন ব্যালান্স” যন্ত্রের বিভিন্ন ধরেনের গঠনের বর্ণনা দেন। এই যন্ত্রটি তিনি অত্যন্ত সাফল্যের সাথে ব্যবহার করেন আধান এর তলমাত্রিক বিস্তার এবং তড়িৎচুম্বক বলের সূত্র পরীক্ষার কাজে। তড়িৎচুম্বক বলের গাণিতিক তত্ব আবিষ্কারের পথপ্রদর্শক হিসেবে তিনি বিবেচিত।  আধান এর একক কুলম্ব এবং কুলম্বের সূত্র তার নামানুসারে নামকরণ করা হয়েছে।   পাদটীকা    বহিঃসংযোগ    French National Library The Mémoires of Coulomb available in pdf format.    বিষয়শ্রেণী:ফরাসি পদার্থবিজ্ঞানী বিষয়শ্রেণী:১৭৩৬-এ জন্ম বিষয়শ্রেণী:১৮০৬-এ মৃত্যু বিষয়শ্রেণী:ফরাসি পুরকৌশলী বিষয়শ্রেণী:ফরাসি বিজ্ঞান একাডেমির সদস্য
বাংলাদেশের গুরুত্বপূর্ণ স্থাপনার এই তালিকাটি তৈরি করা হয়েছে বাংলাদেশে উইকি লাভস মুমেন্টস ছবি প্রতিযোগিতা আয়োজনের সুবিধার্থে। যে কেউ চাইলে এই ছবি প্রতিযোগিতায় অংশ নিতে পারেন। বিভাগ ভিত্তিকভাবে ভাগ করা এই তালিকাগুলোতে প্রতিটি বিভাগের স্থাপনাকে প্রত্নতাত্ত্বিক ও অন্যান্য দুটি ভাগে ভাগ করা হয়েছে। এরমধ্যে প্রত্নতাত্ত্বিক তালিকাটি বাংলাদেশ প্রত্নতত্ত্ব অধিদপ্তরের তৈরিকৃত তালিকা অনুসারে তৈরি করা হয়েছে এবং অন্যান্য গুরুত্বপূর্ণ স্থাপনার তালিকাটি বাংলাদেশ সরকারের বিভাগ ভিত্তিক পোর্টাল ও বিভিন্ন নির্ভরযোগ্য উৎসে যাদের গুরুত্বপূর্ণ বলা হয়েছে সেগুলো থেকে প্রাপ্ত তথ্য অনুসারে তৈরি করা হয়েছে।   তালিকার বাইরে প্রতিযোগিতায় কোন ছবি গ্রহণযোগ্য হবে না কিন্তু আপনি যদি মনে করেন, কোন একটি স্থাপনা এই তালিকাতে থাকার যোগ্য সেক্ষেত্রে অনুগ্রহ করে আমাদের জানিয়ে তালিকাটি সম্পূর্ণ করতে সাহায্য করুন। আমাদের তালিকার ব্যাপারে পরামর্শ দিতে চাইলে সংশ্লিষ্ট স্থাপনাটি কেন গুরুত্বপূর্ণ সেটি উল্লেখপূর্বক এখানে লিখুন। আমরা প্রতিযোগিতা চলাকালীন অথবা পরবর্তী বছরের প্রতিযোগিতায় সেগুলো যুক্ত করার চেষ্টা করবো। বিষয়শ্রেণী:বাংলাদেশে উইকি লাভস মনুমেন্টস
ডেভিড চার্লস ডগলাস (১৮৯৮-১৯৮২) কেমব্রিজ বিশ্ববিদ্যালয় এবং অক্সফোর্ড বিশ্ববিদ্যালয়ের নর্মান যুগের একজন ইতিহাসবিদ ছিলেন। Douglas, The Norman Episcopate before the Norman Conquest, Cambridge Historical Journal, Vol. 13, No. 2. (1957), p. 101. Douglas, William the Conqueror: The Norman Impact Upon England (May 1964), p. xi. তিনি ১৯৬৩ সালে অক্সফোর্ড বিশ্ববিদ্যালয়ে ইংরেজি ইতিহাসের ফোর্ডের প্রভাষক হিসাবে যোগদান করেন,  এবং ১৯৩৯ সালে জেমস টেইট ব্ল্যাক মেমোরিয়াল পুরস্কার বিজয়ী হন।   মন্তব্য    তথ্যসূত্র   Douglas, The Norman Episcopate before the Norman Conquest, Cambridge Historical Journal, Vol. 13, No. 2. (1957), p. 101-115.  Douglas, William the Conqueror: The Norman Impact Upon England (May 1964)   বিষয়শ্রেণী:১৯৮২-এ মৃত্যু বিষয়শ্রেণী:১৮৯৮-এ জন্ম বিষয়শ্রেণী:২০শ শতাব্দীর ইংরেজ ইতিহাসবিদ বিষয়শ্রেণী:ব্রিটিশ মধ্যযুগ-বিশেষজ্ঞ বিষয়শ্রেণী:ব্রিটিশ মধ্যযুগ বিশেষজ্ঞ
২০২১ পুরুষ মহাদেশীয় কাপ ছিল একটি টোয়েন্টি২০ আন্তর্জাতিক (টি২০আই) ক্রিকেট টুর্নামেন্ট যা ২০২১ সালের সেপ্টেম্বর মাসে রোমানিয়ার ইলফোভ কাউন্টির মোয়ারা ভ্ল্যসিয়েই ক্রিকেট মাঠে অনুষ্ঠিত হয়। টুর্নামেন্টটিতে স্বাগতিক রোমানিয়ার সঙ্গে অংশগ্রহণ করে চেক প্রজাতন্ত্র, বুলগেরিয়া, মাল্টা, লুক্সেমবুর্গ ও হাঙ্গেরি। এ টুর্নামেন্টেই হাঙ্গেরি দল নিজেদের প্রথম আনুষ্ঠানিক পুরুষ ‍টি২০ আন্তর্জাতিক ম্যাচ খেলে। অংশগ্রহণকারী দলসমূহকে দুটি গ্রুপে ভাগ করা হয়, এবং প্রতিটি গ্রুপের সেরা দুই দল সেমিফাইনালে খেলার যোগ্যতা অর্জন করে। ২০১৯ সালে অনুষ্ঠিত টুর্নামেন্টটির পূর্ববর্তী আসরে বিজয়ী হয়েছিল অস্ট্রিয়া।  টুর্নামেন্টের ফাইনালে লুক্সেমবুর্গকে হারিয়ে বিজয়ী হয় রোমানিয়া।  দলীয় সদস্য  অরুণ অশোকন (অধি.)  কুশলকুমার মেন্ডন (সহ-অধি.)  আলি ওয়াকার  কাইল গিলহাম  কায়ুল মেহতা  নাভিদ আহমেদ  বৈশাখ জগন্নিবাসন  সত্যজিৎ সেনগুপ্ত  সমীর বত্থগে  সাবাউন দাভিজি  সাহিল গ্রোভার (উই.)  সুদেশ বিক্রমসেকারা  স্মিত প্যাটেল  হিলাল আহমদ (উই.) প্রকাশ মিশ্র (অধি.)  অক্ষয় হরিকুমার  আতাগুল আহমধেল  ইভায়লো কাতজারস্কি  ইশান অরবিন্দ দে সিলভা  ওমর রসুল (উই.)  কেভিন দ্‌'সুজা  জেকব অ্যালবিন (উই.)  ডেলরিক ভারগিজ  দিমো নিকোলোভ  নিকোলায় ইয়োরদানোভ  বখতিয়ার তাহিরি  ভাসিল হ্রিস্তোভ (উই.)  মুকুল কাদিয়ান  হ্রিস্তো লাকোভ বিক্রম অরোরা (অধি.)  অমর শর্মা  ইন্দিকা পেরেরা  ওয়াসিম আব্বাস  জন গ্রিমা  জিশান খান  নিরাজ খান্না  বরুণ তমোতরম  বেসিল জর্জ  মুহাম্মদ বিলাল  লি টাক  সুহৃদ রায়  স্যামুয়েল আকুইলিনা (উই.)  স্যামুয়েল স্তানিসলাউস  হারুন মুগল রমেশ সতীশন (অধি.)  আফতাব কায়ানি  আব্দুল শুকুর (উই.)  আসিফ আবদুল্লাহ  ইজাজ হুসেইন  ইমরান হায়দার (উই.)  ওয়াকার আব্বাসি  কোসমিন জাভোইউ  গোহর মনন  তরনজিৎ সিং  ধর্মেন্দ্র মানানি  পাভেল ফ্লোরিন  বসু সাইনি  শান্তনু বশিষ্ট  শিবকুমার পেরিয়ালওয়ার (উই.)  সাত্বিক নাদিগোটলা (উই.)  সামি উল্লাহ ইয়োস্ত মেস (অধি.) (উই.)  অংকুশ নন্দ  অদ্বৈত মানেপাল্লি (উই.)  অমিত ধিংরা  অমিত হালভবি (উই.)  আতিফ কামাল খান  উইলিয়াম কোপ (উই.)  জেমস বার্কার  টনি হোয়াইটম্যান  টিমোথি বার্কার (উই.)  পঙ্কজ মালব  বিক্রম বিঝ  মার্কাস কোপ  মোহিত দীক্ষিত অভিজিত আহুজা (অধি.)  খাইবার দেলদার (সহ-অধি.)  অভিষেক আহুজা (উই.)  অভিষেক রাজ  অশঙ্কা ভেলিগামাগে  আলি ইয়ালমাজ  জাহির সাফি মোহাম্মদ (উই.)  জিশান খান কুকিখেল  নিশান্ত লিয়ানাগে  মার্ক দে ফোঁতেন  সঞ্জয় কুমার  সত্যদীপ অশ্বত্থনারায়ণ (উই.)  সন্দীপ মোহনদাস  সালমান খান  হর্ষবর্ধন মানধ্যান  গ্রুপ পর্ব গ্রুপ এ পয়েন্ট তালিকা   সেমিফাইনালে উত্তীর্ণ  ৫ম স্থান নির্ধারণীতে উত্তীর্ণ  সূচি  গ্রুপ বি পয়েন্ট তালিকা   সেমিফাইনালে উত্তীর্ণ  ৫ম স্থান নির্ধারণীতে উত্তীর্ণ  সূচি  প্লেঅফ বন্ধনী  ৫ম স্থান নির্ধারণী  সেমিফাইনাল ১ম সেমিফাইনাল  ২য় সেমিফাইনাল  ফাইনাল  ৩য় স্থান নির্ধারণী  চূড়ান্ত অবস্থান অবস্থান দল১২৩৪৫৬  তথ্যসূত্র  বহিঃসংযোগ  ইএসপিএনক্রিকইনফোতে টুর্নামেন্টের প্রধান পাতা   বিষয়শ্রেণী:২০২১–২২-এ আন্তর্জাতিক ক্রিকেট প্রতিযোগিতা
সফ্টওয়্যার প্রকাশক হল ডেভেলপার এবং পরিবেশকের মধ্যে সফ্টওয়্যার শিল্পের একটি প্রকাশনা কোম্পানী। কিছু প্রতিষ্ঠানের মধ্যে, দুইটি বা তিনটি ভূমিকা সংযুক্ত করা হতে পারে (এবং প্রকৃতপক্ষে, বিশেষ করে শেয়ারওয়্যারের ক্ষেত্রে, একক ব্যক্তি দ্বারা রক্ষিত হতে পারে)।  লেখক-ডেভেলপারগণ বড় বা বিদেশী বাজারে পৌঁছানোর জন্য প্রকাশকদের ব্যবহার করতে পারেন।  সফটওয়্যার প্রকাশকদের তালিকা  আরও দেখুন  তথ্যসূত্র  বিষয়শ্রেণী:সফটওয়্যার বিতরণ
স্বাগত!  হ্যালো, উইকিপিডিয়ায় আপনাকে স্বাগত। আপনার অবদানের জন্য আপনাকে ধন্যবাদ।  নিম্নলিখিত লিঙ্কগুলো আপনাকে উইকিপিডিয়ায় সম্পাদনা শুরু করতে সাহায্য করবে: উইকিপিডিয়ার পাঁচটি স্তম্ভ উইকিপিডিয়ায় অবদান যেভাবে একটি পৃষ্ঠা সম্পাদনা করতে হয় সম্পাদনা বিষয়ক টিউটোরিয়াল চিত্র বিষয়ক টিউটোরিয়াল কীভাবে একটি অসাধারণ নিবন্ধ লিখবেন নিবন্ধের শিরোনাম নির্ধারণ সরলীকৃত রচনাশৈলী নির্দেশনা কর্মকেন্দ্র কী ধরণের কাজ করবেন তার কিছু ধারণা প্রয়োজন? তাহলে এখানে যান।  উইকিপিডিয়া সম্পাদনা করার সময় দয়া করে এই বিষয়গুলো মাথায় রাখুন:  কপিরাইটকে সম্মান করুন – অন্য ওয়েবসাইট থেকে সরাসরি কোন লেখা বা ছবি অনুলিপি এবং পেস্ট করবেন না।  নিরপেক্ষ দৃষ্টিভঙ্গি বজায় রাখুন - এটি উইকিপিডিয়ার অন্যতম মূল নীতি।  যে কোন উইকিপিডিয়া পৃষ্ঠায় জীবিত ব্যক্তি সম্পর্কে জীবনীমূলক উপাদান যুক্ত করার সময় বিশেষ মনোযোগ দিন এবং উইকিপিডিয়ার জীবিত ব্যক্তির জীবনী নীতি অনুসরণ করুন। বিশেষ করে, বিতর্কিত এবং নেতিবাচক কোন তধ্য একাধিক নির্ভরযোগ্য তথ্যসূত্র দিয়ে উল্লেখ করা উচিত।  কোনও সম্পাদনা যুদ্ধ বা একাধিক অ্যাকাউন্টের অপব্যবহার করবেন না।  আপনি যদি পরীক্ষামূলক সম্পাদনা করতে চান তবে দয়া করে খেলাঘর [ ব্যবহার করুন]।  কোন নিবন্ধে ঝামেলাপূর্ণ বিষয়বস্তু যোগ করবেন না, যেমন: কপিরাইটযুক্ত লেখা, অপমানজনক, বিজ্ঞাপন বা প্রচারমূলক বার্তা, এবং এমন কোন অপ্রাসঙ্গিক লেখা যা কোনও নিবন্ধের বিষয়ের সাথে সম্পর্কিত নয়; এটি করার ফলে আপনার অ্যাকাউন্ট বা আইপি সম্পাদনা করা থেকে অবরুদ্ধ বা ব্লকড হবে।  আলোচনা বা ফোরাম হিসাবে আলাপ পাতাগুলো ব্যবহার করবেন না কারণ উইকিপিডিয়া কোন ফোরাম নয়।  উইকিপিডিয়া টিউটোরিয়াল উইকিপিডিয়া সম্পাদনা সম্পর্কে জানাশোনা শুরু করার জন্য একটি ভাল জায়গা। আপনার যদি কোনও প্রশ্ন থাকে তবে সাহায্য পাতাগুলো দেখুন, কোন প্রশ্ন থাকলে   আমাকে জিজ্ঞাসা করুন। যাইহোক, আপনি চারটি টিল্ডা ব্যবহার করে আলাপ এবং আলোচনা পাতায় আপনার নাম স্বাক্ষর করতে পারেন, যেমন: ~~~~ (সফ্টওয়্যারটি স্বয়ংক্রিয়ভাবে আপনার স্বাক্ষর এবং তারিখ দিয়ে সেগুলি প্রতিস্থাপন করবে)। আবারও, স্বাগত!
করিশমা লাল শর্মা (; জন্ম: ২২ ডিসেম্বর ১৯৯৩) হলেন একজন ভারতীয় টেলিভিশন অভিনেত্রী, যিনি বেশ কয়েকটি হিন্দি টেলিভিশন ধারাবাহিকে এবং কিছু কাব্যগ্রন্থ টেলিভিশন ধারাবাহিকের পর্বে অভিনয় করেছেন। তিনি পবিত্র রিশতা, পেয়ার তুনে কেয়া কিয়া, (সুহীনা চরিত্রে) ইয়ে হ্যায় মোহাব্বতে, লাভ বাই চান্স, আহট (৬ষ্ঠ আসর), এবং ফেয়ার ফাইলস: ডার কি সাচ্চি তাসবিরের মতো ধারাবাহিকে অভিনয় করেছেন। তিনি লাইফ সাহি হ্যায় নামে একটি ওয়েব সিরিজে একজন দাসীর চরিত্রে অভিনয় করেছেন। সম্প্রতি তিনি আল্ট বালাজীতে প্রচারিত ওয়েব সিরিজ রাগিণী এমএমএস: রিটার্নসে রাগিণীর চরিত্রে অভিনয় করেছেন।  অভিনয়ের তালিকা টেলিভিশন  অনুষ্ঠান চরিত্র চ্যানেল পবিত্র রিশতা  পিয়া অর্জুন কিরলোসকর  জি টিভি এমটিভি ওয়েবড  ঈষীকা  এমটিভি ইন্ডিয়া ফেয়ার ফাইলস: ডর কি সাচ্চি তাসবিরে   জি টিভি পেয়ার তুনে কেয়া কিয়া  সুহীনা  জিং  ইয়ে হ্যায় মোহাব্বতে  রায়না  স্টার প্লাস  লাভ বাই চান্স  প্রাচী  বিন্দাস  আহট (৬ষ্ঠ আসর)   সনি টিভি  টুইস্ট ওয়ালা লাভ ফেয়রিটেল রিমিক্সড   চ্যানেল ভি  সিলসিলা পেয়ার কা  মুনমুন  স্টার প্লাস পেয়ার তুনে কেয়া কিয়া (৫ম আসর)  অবনী  জিং  চলচ্চিত্র  সাল চলচ্চিত্র চরিত্র ভাষা উল্লেখ ২০১৫  পেয়ার কা পঞ্চনামা ২  টিনা  হিন্দি    ওয়েব সিরিজ  সাল চলচ্চিত্র চরিত্র ভাষা উল্লেখ ২০১৬  লাইফ সাহি হ্যায়  একজন দাসী  হিন্দি   ২০১৭  রাগিণী এমএমএস: রিটার্নস  রাগিণী    মিউজিক ভিডিও  বছর  গান  গায়ক  রেফারেন্স ২০১৮  তেরা ঘাটা গজেন্দ্র বর্মা  ২০১৯  নিনদেইন  সোনাল প্রধান  ২০১৯  ক্যাশ এ্যাইছা হোতা  দর্শন রাভাল ২০১৯  কান্তা বাঈ  টনি কক্কর   তথ্যসূত্র  বহিঃসংযোগ         বিষয়শ্রেণী:জীবিত ব্যক্তি বিষয়শ্রেণী:১৯৯৩-এ জন্ম বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:দিল্লির ব্যক্তি বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:পাটনার ব্যক্তি
হ্যাপি বেটি নিকোল হিলডেগার্ড জ্যাঙ্কেল  (জন্ম: ১৬ ডিসেম্বর ১৯৯৩) একজন সুয়েডীয় অভিনেত্রী।   ব্যক্তিগত জীবন  জ্যাঙ্কেল হলেন থর্স্টেন ফ্লিঙ্ক ও আনিকা জ্যাঙ্কেলের দ্বিতীয় কন্যা। তিনি ফেলিস জ্যাঙ্কেলের ছোট বোন, এবং তার পিতামহের মাধ্যমে ফরাসি-মরোক্কান বংশোদ্ভূত।   তথ্যসূত্র  https://www.aftonbladet.se/tagg/happy-jankell   বহিঃসংযোগ      Swedish Film Database  বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:সুয়েডীয় অভিনেত্রী বিষয়শ্রেণী:ফরাসি বংশোদ্ভূত সুয়েডীয় ব্যক্তি বিষয়শ্রেণী:মরোক্কান বংশোদ্ভূত সুয়েডীয় ব্যক্তি
নলডাঙ্গা জমিদার রাজবাড়ী বাংলাদেশের ঝিনাইদহ জেলার কালীগঞ্জে অবস্থিত একটি পর্যটন স্থান। এই জমিদার বাড়িটি ১৬৫০ সালের দিকের একটি জমিদার বাড়ি ছিলো। বর্তমানে দেশের বিভিন্ন স্থান থেকে বহু দর্শনার্থী এই জমিদার বাড়ি দেখতে আসে।   ইতিহাস  নলডাঙ্গা জমিদার বাড়ির প্রতিষ্ঠাতা বিষ্ণুদাস হাজরা প্রথমে ছিলেন একজন সন্ন্যাসি। তিনি ধর্মের প্রতি দুর্বল হয়ে এই সন্ন্যাসিনী জীবন বেছে নেন। তিনি তার ফরিদপুর জেলার বসত ভিটা ছেড়ে বর্তমান ঝিনাইদহ জেলার নলডাঙ্গা নামক এলাকায় এসে এক জঙ্গলে সন্ন্যাসিনী জীবনের তপস্যা শুরু করেন। আর এই সময়ে তার জীবনের মোড় ঘুরে যায়। তার তপস্যা করা অবস্থায় উক্ত জঙ্গলের পাশের নদী দিয়ে মোগল সাম্রাজ্যের সুবেদার মানসিংহ তার সৈন্যসামন্ত নিয়ে রাজধানীতে যাচ্ছিলেন। তখন তারা কিছু খাবার সংগ্রহ করার জন্য উক্ত জঙ্গলে প্রবেশ করে। তখন সৈন্যরা বিষ্ণুদাস হাজরাকে তপস্যারত অবস্থায় দেখতে পায়। তখন বিষ্ণুদাস তাদেরকে খাবার যোগাড় করতে সাহায্য করে। আর এতে খুশি হয়ে মোগল সুবেদার তাকে উক্ত জঙ্গলের আশেপাশের মোট পাঁচটি গ্রাম দান করে যান। আর এই থেকেই তার জমিদারীর শুরু। প্রথমত উক্ত জমিদারীর নাম ছিলো হাজরা জমিদারী। পরে নলডাঙ্গা এলাকার নামানুসারে উক্ত জমিদারীর নামকরণ করা হয়। এরপর একের পর এক বংশপরামপণায় এই জমিদার বংশধররা প্রায় তিনশত বছর ধরে এই জমিদারীর জমিদারী পরিচালনা করেন। তাদের শাসনামলে এখানে প্রায় আটটি মন্দির তৈরি করেছিলো। যেগুলো এখনো বেশ ভালো অবস্থায় রয়েছে। মন্দিরগুলো হলো কালীমাতা মন্দির, লক্ষ্মী মন্দির, গনেশ মন্দির, দুর্গা মন্দির, তারামনি মন্দির, বিঞ্চু মন্দির, রাজেশ্বরী মন্দির।   অবকাঠামো  বসবাসের জন্য জমিদারী ভবন, শত্রুর আক্রমণ থেকে বাচার জন্য জমিদার বাড়ি থেকে নদী পর্যন্ত সুড়ঙ্গপথ ও ধর্মীয় উপসনার জন্য আটটি মন্দির তৈরি করা হয়।   বর্তমান অবস্থা  বর্তমানে জমিদার বাড়ির তেমন কোনো স্থাপনা আর নেই। সব ধ্বংস হয়ে গেছে। তবে জমিদারদের তৈরি করা আটটি মন্দিরগুলো কয়েকবার সরকারীভাবে সংস্কার করাতে এখনো বেশ ভালো অবস্থায় আছে।  তথ্যসূত্র  বিষয়শ্রেণী:ঝিনাইদহ জেলার দর্শনীয় স্থান বিষয়শ্রেণী:ঝিনাইদহ জেলার প্রত্নতাত্ত্বিক স্থাপনা বিষয়শ্রেণী:ঐতিহাসিক স্থান
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  Ashiq Shawon (আলাপ) ২২:২৫, ১৭ এপ্রিল ২০২৩ (ইউটিসি) তোমার লাগিয়া রে সদাই প্রাণ আমার   – (অপসারণের প্রস্তাবনা দেখুনলগ দেখুন) () উল্লেখযোগ্যতার মাণদণ্ডে অনুত্তীর্ণ।  নিবন্ধে যথেষ্ঠ পরিমাণ লেখা নেই। অমুকের গান তমুক চলচ্চিত্রে ব্যবহৃত.. এই সামান্য তথ্যের জন্য স্বতন্ত্র নিবন্ধ রাখার যোক্তিকতা নেই। ~মহীন (আলাপ) ১০:৫৬, ২ এপ্রিল ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
স্যার চার্লস ম্যানসফিল্ড টোবিয়াস ক্লার্ক, ৬ষ্ঠ ব্যারোনেট (৮ সেপ্টেম্বর ১৯৩৯ - ১৬ সেপ্টেম্বর ২০১৯), ১৯৭৩ সাল থেকে স্যার টবি ক্লার্ক নামে পরিচিত, একজন ব্রিটিশ ব্যবসায়ী ছিলেন।  ক্লার্ক ছিলেন স্যার হামফ্রে ক্লার্কের পুত্র, ৫ম ব্যারোনেট এবং তিনি ইটন, ক্রাইস্ট চার্চ, অক্সফোর্ড, লা সোরবোন এবং নিউ ইয়র্ক বিশ্ববিদ্যালয়ে শিক্ষিত ছিলেন। তিনি ১৯৮৭ সালে দ্য ব্যারোনেটস জার্নাল প্রতিষ্ঠা করেন এবং ১৯৯৩ থেকে ১৯৯৬ সাল পর্যন্ত তিনি ব্যারোনেটেজ ব্যাংকার্স ট্রাস্ট কোং এর স্থায়ী কাউন্সিলের চেয়ারম্যান ছিলেন। তিনি সুইস ব্যাংক কর্পোরেশনের সহযোগী পরিচালক ছিলেন। ১৯৯২-৯৪ সালে আন্ডাররাইটিং সদস্য, ১৯৮৪ সাল থেকে লয়েডস ২০০১ থেকে, এবং বিবরির ম্যানরের লর্ড।  তার দাদি, এলফ্রিদা রুজভেল্ট (লেডি ক্লার্ক, স্যার ওরমে বিগল্যান্ড ক্লার্কের স্ত্রী, বিটি, সিবিই ) এর মাধ্যমে তিনি মার্কিন প্রেসিডেন্ট থিওডোর রুজভেল্টের সাথে সম্পর্কযুক্ত ছিলেন। প্রেসিডেন্ট রুজভেল্ট ছিলেন তার প্রথম কাজিন, তিনবার অপসারিত। তিনি ছিলেন দ্বিতীয় কাজিন, তিনবার প্রেসিডেন্ট ফ্রাঙ্কলিন ডি রুজভেল্টের কাছে অপসারিত।  তিনি শার্লট ওয়াল্টার এবং তারপর তেরেসা লোরাইন আফ্রোডাইট ডি চেয়ার ( সমরসেট ডি চেয়ারের কন্যা) (তালাকপ্রাপ্ত) বিয়ে করেছিলেন। তার তিনটি সন্তান রয়েছে (তাঁর দ্বিতীয় বিবাহের মাধ্যমে): থিওডোরা রুজভেল্ট ক্লার্ক, অগাস্টা এলফ্রিদা ক্লার্ক এবং অলিম্পিক অ্যাথলেট লরেন্স সমারসেট ক্লার্ক।  তিনি ব্যারোনেটেজের স্থায়ী পরিষদের সহ-সভাপতি ছিলেন।  ক্লার্ক তার ৮০ তম জন্মদিন উদযাপনের আট দিন পরে ১৬ সেপ্টেম্বর ২০১৯-এ মারা যান।   তথ্যসূত্র    সূত্র    thePeerage.com  Leigh Rayment's list of baronets   কে কে 2008  বিষয়শ্রেণী:নিউ ইয়র্ক বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন যুক্তরাষ্ট্রে ব্রিটিশ প্রবাসী বিষয়শ্রেণী:রুজভেল্ট পরিবার বিষয়শ্রেণী:মার্কিন বংশোদ্ভূত ইংরেজ ব্যক্তি বিষয়শ্রেণী:ইটন কলেজে শিক্ষিত ব্যক্তি বিষয়শ্রেণী:যুক্তরাজ্যের ব্যারোনেটেজের ব্যারোনেট বিষয়শ্রেণী:প্যারিস বিশ্ববিদ্যালয়ের প্রাক্তন শিক্ষার্থী বিষয়শ্রেণী:ক্রাইস্ট চার্চ, অক্সফোর্ডের প্রাক্তন শিক্ষার্থী বিষয়শ্রেণী:২০১৯-এ মৃত্যু বিষয়শ্রেণী:১৯৩৯-এ জন্ম বিষয়শ্রেণী:ক্লার্ক ব্যারোনেট
সৈয়দ বদর-উল হাসান খান বাহাদুর একজন ভারতীয় অভিনেতা ও শাস্ত্রীয় নৃত্যশিল্পী ছিলেন যিনি ছোট পর্দা ও বড় পর্দায় অভিনয় করেছেন। তিনি পাপ্পু পলিয়েস্টার নামে পরিচিত ছিলেন।  জীবনী সৈয়দ বদর-উল হাসান খান বাহাদুর ওয়াজেদ আলি শাহের বংশধর ছিলেন। তিনি ১৯৯০ সালে দ্য সোর্ড অব টিপু সুলতান ধারাবাহিকে মহীশূরের মহারাজা চরিত্রে অভিনয় করেছিলেন ও চরিত্রটিতে অভিনয়েত জন্য তিনি সেরা পার্শ্ব অভিনেতা হিসেবে জাতীয় পুরস্কার জিতেছিলেন। এছাড়া, তিনি জোধা আকবর চলচ্চিত্রে মোল্লা দোপেয়াজা চরিত্রে অভিনয় করেছিলেন।  সৈয়দ বদর-উল হাসান খান বাহাদুর একজন শাস্ত্রীত নৃত্যশিল্পীও ছিলেন। তিনি তার নৃত্যের জন্য বিরজু মহারাজের নিকট পুরস্কৃত হয়েছিলেন। তিনি অভিনয়ের জন্য আম্বেদকার বিশ্ববিদ্যালয় থেকে সম্মানসূচক ডক্টরেট ডিগ্রি লাভ করেছিলেন।  সৈয়দ বদর-উল হাসান খান বাহাদুর ২০১৯ সালের ৫ ফেব্রুয়ারি প্রয়াত হন।  নির্বাচিত কর্ম টেলিভিশন  দ্য সোর্ড অব টিপু সুলতান  প্রতিজ্ঞা  জয় হনুমান  চন্দ্রকান্ত  ওম নাহাম শিভে  সফর  চলচ্চিত্র  তেরি পায়াল মেরি গীত (১৯৮৯)  এক নাম্বার কা চোর (১৯৯০)  খুনি ড্রাকুলা (১৯৯২)  ফুল অউর অঙ্গার (১৯৯৩)  আন্ধা ইন্তাকাম (১৯৯৩)  বেতাজ বাদশাহ (১৯৯৪)  খুদ্দার (১৯৯৪)  হাম হ্যায় খলনায়ক (১৯৯৬)  তেরে মেরে সাপনে (১৯৯৬)  দারাভানি হাভেলি (১৯৯৭)  জেব কাটারি (১৯৯৭)  ডারমিয়াঁ (১৯৯৭)  ভয়ানক (১৯৯৮)  মহারাজা (১৯৯৮)  হিরো হিন্দুস্তানি (১৯৯৮)  হিন্দুস্তান কি কসম (১৯৯৯)  মান (১৯৯৯)  ফির ভি দিল হ্যায় হিন্দুস্তানি (২০০০)  বাদাল (২০০০)  ইত্তেফাক (২০০১)  দিল ঢুনঢতা হ্যায় (২০০২)  ইয়ে মোহাব্বাত হ্যায় (২০০২)  আপ মুঝে আচ্ছে লাগনে লাগে (২০০২)  হামরা সে বিয়াহ কারবা (২০০৩)  ঢুন্ড: দ্য ফগ (২০০৪)  দিল নে জিসে আপনা কাহা (২০০৪)  বিপাশা: দ্য ব্ল্যাক বিউটি (২০০৬)  খোয়া খোয়া চাঁদ (২০০৭)  জোধা আকবর (২০০৮)  ইন্ডিয়ান নেভার এগেইন নির্ভয়া (২০১৮)  তথ্যসূত্র  বহিঃসংযোগ     বিষয়শ্রেণী:হিন্দি চলচ্চিত্র অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:হিন্দি টেলিভিশনের অভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:২০১৯-এ মৃত্যু বিষয়শ্রেণী:ভারতীয় পুরুষ নৃত্যশিল্পী
পার্কার () টেলর হ্যাকফোর্ড কর্তৃক পরিচালিত ও জন ম্যাকলয়াগলিন কর্তৃক লিখিত একটি ২০১৩ সালের মার্কিন একশন থ্রিলার চলচ্চিত্র। জেসন স্টেথাম অভিনীত এ চলচ্চিত্র "ফ্ল্যাশফায়ার", ১৯তম পার্কার উপন্যাস থেকে স্বাঙ্গীকৃত, যেটার লেখক ডোনাল্ড ওয়েস্টলেক।  তথ্যসূত্র  বহিঃসংযোগ  Official website           বিষয়শ্রেণী:২০১৩-এর চলচ্চিত্র বিষয়শ্রেণী:মার্কিন অপরাধ থ্রিলার চলচ্চিত্র বিষয়শ্রেণী:মার্কিন মারপিটধর্মী রোমাঞ্চকর চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন উপন্যাস অবলম্বনে চলচ্চিত্র বিষয়শ্রেণী:শিকাগোর পটভূমিতে চলচ্চিত্র বিষয়শ্রেণী:২০১৩-এর অ্যাকশন থ্রিলার চলচ্চিত্র বিষয়শ্রেণী:ফ্লোরিডার পটভূমিতে চলচ্চিত্র বিষয়শ্রেণী:ওহাইওর পটভূমিতে চলচ্চিত্র বিষয়শ্রেণী:ফ্লোরিডায় ধারণকৃত চলচ্চিত্র বিষয়শ্রেণী:নিউ অর্লিন্সে ধারণকৃত চলচ্চিত্র বিষয়শ্রেণী:২০১০-এর দশকের ইংরেজি ভাষার চলচ্চিত্র বিষয়শ্রেণী:২০১০-এর দশকের মার্কিন চলচ্চিত্র
বনমানখি বাজার () ভারতের বিহার রাজ্যের পুরনিয়া জেলার একটি শহর এবং তালিকাভুক্ত এলাকা।   জনসংখ্যার উপাত্ত  ভারতের ২০০১ সালের আদমশুমারি অনুসারে বনমানখি বাজার শহরের জনসংখ্যা হল ২৫,১৮৩ জন। এর মধ্যে পুরুষ ৫৫% এবং নারী ৪৫%।  এখানে সাক্ষরতার হার ৫২%। পুরুষদের মধ্যে সাক্ষরতার হার ৬১% এবং নারীদের মধ্যে এই হার ৪১%। সারা ভারতের সাক্ষরতার হার ৫৯.৫%, তার চাইতে বনমানখি বাজার এর সাক্ষরতার হার বেশি।  এই শহরের জনসংখ্যার ১৮% হল ৬ বছর বা তার কম বয়সী।   তথ্যসূত্র   বিষয়শ্রেণী:বিহারের শহর
হরিরামপুর (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ দিনাজপুর জেলার একটি বিধানসভা কেন্দ্র। ২০১১ সালে হরিরামপুর বিধানসভা কেন্দ্রটি অস্তিত্ব লাভ করেছিল।  এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ৪২ নং হরিরামপুর বিধানসভা কেন্দ্রটি হরিরামপুর সমষ্টি উন্নয়ন ব্লক এবং বাঁশিহারি সমষ্টি উন্নয়ন ব্লক এর অন্তর্গত।  হরিরামপুর বিধানসভা কেন্দ্রটি ৬ নং বালুরঘাট লোকসভা কেন্দ্রের অন্তর্গত।  বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল ২০১১হরিরামপুরবিপ্লব মিত্রসর্বভারতীয় তৃণমূল কংগ্রেস  নির্বাচনী ফলাফল ২০১১ ২০১১ সালের নির্বাচনে, তৃণমূল কংগ্রেসের বিপ্লব মিত্র তার নিকটবর্তী প্রতিদ্বন্দ্বী সিপিআই (এম) -এর নারায়ণ বিশ্বাসকে পরাজিত করেন।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:দক্ষিণ দিনাজপুর জেলার রাজনীতি
জম্মু ও কাশ্মীরের প্রতীক হল একটি সরকারী প্রতীক যা জম্মু ও কাশ্মীর সরকারকে প্রতিনিধিত্ব করতে ব্যবহৃত হয়। জম্মু ও কাশ্মীর কেন্দ্রশাসিত অঞ্চল হিসাবে ভারত দ্বারা শাসিত একটি অঞ্চল।  ১৯৪৭ থেকে ২০১৯ সালের মধ্যে জম্মু ও কাশ্মীর জম্মু ও কাশ্মীর রাজ্য হিসাবে শাসিত হয়েছিল। রাজ্যটিকে ৩১ অক্টোবর ২০১৯-এ দুটি কেন্দ্রশাসিত অঞ্চল জম্মু ও কাশ্মীর এবং লাদাখে পুনর্গঠিত করা হয়েছিল। জম্মু ও কাশ্মীরের নতুন কেন্দ্রশাসিত অঞ্চলটি এখনও সরকারী ব্যবহারের জন্য একটি স্বতন্ত্র প্রতীক গ্রহণ করেনি এবং পরিবর্তে "জম্মু ও কাশ্মীর সরকার" শব্দগুলি সরকারী নথিতে একা বা ভারতের জাতীয় প্রতীকের সাথে ব্যবহার করে।   ইতিহাস    ১৯৪৭-১৯৫২  প্রাথমিকভাবে জম্মু ও কাশ্মীর রাজ্য জম্মু ও কাশ্মীর দেশীয় রাজ্যের কোট অব আর্মস ব্যবহার করতে থাকে।   ১৯৫২-২০১৯  ১৯৫২ সালের নভেম্বরে জম্মু ও কাশ্মীর রাজ্য দ্বারা একটি নতুন প্রতীক গৃহীত হয়েছিল যখন রাজতন্ত্র আনুষ্ঠানিকভাবে বিলুপ্ত হয়েছিল। এটি নকশা করেছেন মোহন রায়না। প্রতীকটি সমাজতান্ত্রিক হেরাল্ড্রির শৈলীতে ছিল। এটি একটি হ্রদ থেকে বেরিয়ে আসা একটি পদ্ম ফুলকে এর কেন্দ্রীয় উপাদান হিসাবে চিত্রিত করেছে। হ্রদটি দুটি লাঙ্গল দ্বারা ঘেরা ছিল এবং শস্যের কান দ্বারা সমর্থিত ছিল। নীচে একটি পর্বতশৃঙ্গের একটি ত্রিভুজাকার উপস্থাপনা এবং ইংরেজিতে রাজ্যের নাম বহনকারী একটি ব্যানার। হ্রদের মধ্যে দেখানো তিনটি বিস্তৃত স্ট্রাইপ প্রতীকটি গৃহীত হওয়ার সময় রাজ্যের তিনটি ভৌগোলিক অঞ্চলের প্রতিনিধিত্ব করে যেগুলো হল জম্মু অঞ্চল, কাশ্মীর অঞ্চল এবং লাদাখ।   ২০১৯-বর্তমান  জম্মু ও কাশ্মীর রাজ্যটিকে ৩১ অক্টোবর ২০১৯-এ দুটি কেন্দ্রশাসিত অঞ্চল জম্মু ও কাশ্মীর এবং লাদাখ কেন্দ্রশাসিত অঞ্চলে পুনর্গঠিত করা হয়েছিল। জম্মু ও কাশ্মীরের নতুন কেন্দ্রশাসিত অঞ্চল এখনও পর্যন্ত একটি স্বতন্ত্র প্রতীক গ্রহণ করেনি এবং পরিবর্তে "জম্মু ও কাশ্মীর সরকার" শব্দগুলি সরকারী নথিতে একা বা ভারতের প্রতীকের সাথে ব্যবহার করে।    আরো দেখুন    জম্মু ও কাশ্মীরের পতাকা  ভারতের জাতীয় প্রতীক  ভারতীয় রাজ্য প্রতীকের তালিকা   তথ্যসূত্র   বিষয়শ্রেণী:ভারতের রাজ্য প্রতীক বিষয়শ্রেণী:জম্মু ও কাশ্মীর সরকার